  Туспуктэм: Руслан Нуриахметов Майя Бывальцева Ижкарысь 88 номеро школаын сӧсыртэм ньлез пиналъёс 3-тӥ коньывуонэ элькун эмъюртъёсысь доразы бертӥзы. Со сярысь Удмуртилэн тӧроез Александр Бречалов мерлыко вотэсъёсысь бамаз ивортӥз. Нылпиослы элькун эмъюртын но Нырысетӥ элькун эмъюртын куинь пиналъёсты эмчиос чакласа возё на. Тазалыксылы кышкытлык ӧвӧл. Эшшо 13 пиналъёс но кык арлыдоос федерал эм центръёсын эмъясько. « Тямысэзлэн тазалыксы шоро-куспо секыт, куатезлэн – секыт. Жаляса верано, эшшо одӥгезлэн пиналлэн тазалыкез туж секыт. Ваньзэсты эмчиос но психологъёс ялан чакласа возё » Александр Бречалов, Удмуртилэн тӧроез Тодэ вайытом, одӥгзэ пиналэз эмъяськонниысь кылем аряне дораз лэзизы. Кар эмъяськонниосын ужасьёс дышетскисьёс доры ветло, пушдунне асшӧдонлыксэс но тазалыксэс чаклало. Шутэтскон нуналъёс ӵоже ӧнерчиос 77 пиналъёсты но 92 арлыдоосты эскеризы. Психологъёс 86 номеро лицейын ужзэс азьланьто, озьы ик 8-800-100-09-06 номеро оскон телефон ужа. Тодэ вайытом, 26-тӥ куарусёнэ Ижысь 88 номеро школаын шимучыр бере 23 адями эмъюртъёсы шедиз, 15-сэ соос пӧлысь Москвае нуизы. 17 адями улонысь кошкиз. Учыръя уголовной ужез Россиысь Следствиосъя комитетлэн валтӥсь аппратэз нуэ, Удмуртилэн шоркараз удысэтлэн кивалтӥсез Александр Бастрыкин вуылӥз.  Тегъёс: пиналъёс Ижкар эмъяськонниос  